Chicago er kendt for fantastisk mad-
-men jeg vil finde godbidderne, der gør byen til svinehimmerige.
Fra en tredobbelt kødret svøbt i bacon og en svinsk ostesandwich-
-til Chicagos mest legendariske ret udsat for bacon.
Dette bliver en historisk svine-valfart.
Bacon, bacon og mere bacon!
Jeg hedder Todd Fisher. Familiefar, kok og baconelskende amerikaner.
Jeg har altid arbejdet i fødevareindustrien.
Nu rejser jeg landet rundt for at nedsvælge USAs bedste baconretter.
Er vi klar til noget bacon?
Det her er ikke blot måltider.
Det er hyldester til den bedste slags kød, der findes.
Dette er min rejse i mit land.
Dette er "United States of Bacon".
Chicago er kendt for sin mad. Byen var engang landets kødcentrum.
I 1865 åbnede Union Stock Yards i den sydlige del af Chicago.
En overgang stod området for 82 % af landets kød og havde 40.000 ansatte.
Ved forrige århundredskifte var Chicago USAs kødhovedstad.
I dag har bacon fået et comeback.
I 2009 blæste Baconfest nyt liv i byens baconlidenskab.
Det banede vejen for opfindelser som baconparfume og baconslikkepinde.
Chicago er ramt af baconfeber, men jeg har kun tid til de lækreste svin-
-på min vej til byens ultimative baconret.
Det er en tryne, der vil noget!
The Green Door Tavern er legendarisk og har mættet folks maver siden 1921.
Dengang kostede bacon 52 cent pundet, men folk kom ikke kun for maden.
Det var under forbudstiden, så de kom for spruttens skyld.
En grøn dør signalerede, at der fandtes en smugkro.
Det her var stedet, hvis man ville rodes ud i noget snavs.
-Så er det her. -Jeg føler mig som Bugsy McBacon.
Hold da op!
Ifølge myten blev smugkroen styret af Dean O'Banion, Al Capones rival.
Det er utroligt! Det er som at være tilbage i 1920'erne.
Det var i 1920'erne, at Oscar Mayer begyndte at sælge skiveskåret bacon-
-og forandrede historien for altid.
Populariteten eksploderede, og retter som cobb-salat og BLT blev født.
I dag sælger værtshuset stadig øl og drinks-
-men det er baconen, der gør maden bedre end nogensinde.
-Hvor længe har stedet eksisteret? -Længe. Det er en del af byen.
Det er en af de få træbygninger, der er tilbage i byen.
Den blev bygget lige efter den store brand i 1871.
Branden jævnede Chicago med jorden.
Det her hus blev bygget som en midlertidig nødløsning.
Det var en købmandsforretning, som udviklede sig til en restaurant.
-Hvad er stedet ellers kendt for? -Green Door er en overlever.
Nabohuset brændte og væltede ned på os, men det overlevede vi.
Der var en bil, der kørte gennem døren, men vi overlevede.
Noget beskytter huset. Det blev som det eneste ikke revet ned.
Fedt.
Du siger god for den.
Der er så meget bacon i den. Ikke bare et lille stykke, men masser!
De serverer alle baconklassikerne, men én ret overgår dem alle:
Den tredobbelte baconforede og grillede ostesandwich.
Den laves med to slags brød, tre forskellige oste-
-og ikke bare en, men to slags pikant bacon.
Jeg vil se, hvordan Lou stabler sin svinefyldte trippeldækker.
Denne sandwich har været på menuen i evigheder.
-Vis mig først baconen. -Vi anvender to slags bacon.
Der er dobbelt op på bacon!
Tynde skiver hickoryrøget bacon, som er sprød.
Og tykke skiver æblerøget bacon, som har en anden smagsnuance.
Det her er hickorybaconen?
-Hvad siger du? -Jeg er halvvejs tilfreds.
Hvor er den anden slags bacon?
-Se engang! -Det her er de tykkere skiver bacon.
Det er smukt. Se, hvor tykt det er. Tak, nu har jeg det bedre.
Normalt er bacon lige så tykt som en 50-øre og giver 20 skiver per pund.
Men deres æblerøgede bacon er over dobbelt så tykt-
-og giver otte heftige skiver per pund.
Jeg elsker lyden af sydende bacon. Det får mig til at slappe af.
Lou dækker franskbrød med cheddar og muenster-ost.
Schweizerost lægges på rugbrødet.
Hickorybaconen og den æblerøgede bacon mødes i en sydende symfoni.
Det er som en grillet oste-baconseng. Jeg kunne sove i den.
Mens baconen steger, sørger Lou for, at de tre slags ost smelter ensartet.
I midten lægger vi tomat og samler den. Så kommer det nederste lag.
Og så er sandwichen færdig.
Al den smeltede ost, velduftende brød og en dobbelt omgang saftig bacon.
Jeg er klar til at fælde det flæskebjerg.
Jeg bliver helt overstadig. Nu smager jeg.
De to slags bacon slås ligesom derinde. Den ene er sprød og røget.
Den anden er afslappet og saftig.
-Den har altid været på kortet. -Den er proppet med bacon.
Det er en national baconsandwich, I kan være stolte af. Skål for den.
Hold baconfanen højt.
Efter at have ordnet svinebjerget begav jeg mig til en lille butik-
-hvor jeg måske vil opfinde min bedste baconopfindelse nogensinde.
Grænsen mellem genialitet og galskab er tynd som en skive bacon.
Og min svineopfindelse afgør, hvilken side jeg ender på.
Det var svinelækkert!
Senere opdager jeg Chicagos mest chokerende flæskeparadis.
Jeg bliver helt overstadig! Se al den bacon!
Jagten på landets bedste baconretter har ført mig til Chicago, Illinois.
En by med en rig tradition for kødnyskabelser.
I 1893 skabte to østrig-ungarske immigranter Vienna Beef-hotdoggen.
I 1920 skabte italienske immigranter den legendariske roastbeef-sandwich.
I dag bidrager jeg til byens kødfulde historie på Morrie O'Malley's-
-som er kendt for den legendariske Chicago-hotdog.
Men jeg er her ikke for at smage. Jeg vil svine stedet til med en ny ret.
En hyldest til mine baconbrødre, som vil løfte hotdoggen til nye højder.
Jeg kalder den "Baconskildpaddeburgeren".
-Smag. -Det ser godt ud.
-Det kræver en plan at spise hotdog. -Væn dig til svineriet.
O'Malley's åbnede i 1989 lige ved White Sox' hjemmebane-
-som et mobilkøkken, der lavede bøfsandwicher, cheeseburgere-
-og lækre hotdogs med frankfurtere og et bjerg af fyld.
-Hvorfor åbnede du Morrie O'Malley's? -Jeg var politibetjent i 32 år.
Jeg var nødt til at spise en masse fastfood.
Vi fik hotdogs over hele byen, og jeg mente, jeg kunne lave dem bedre.
Vi køber de bedste pølser i naturtarm fra Vienna Beef.
Alle O'Malley's hotdogs er i naturtarm-
-med en hemmelig krydderiblanding og boller med birkes.
Men det særlige ved hotdogs fra Chicago er, hvad der er oven på.
Jeg kan godt lide, hvordan du trækker det over.
Man trækker det gennem haven. Er det ikke smukt med alle farverne?
De trækkes gennem haven.
Det refererer til grækernes kælenavn til hotdogs: "En have i en bolle".
Først får hotdoggen en omgang gul sennep og neongrøn relish.
Du mente det, da du sagde, den var neonfarvet!
-Men én ting er forbudt: -Aldrig ketchup i en Chicago-hotdog.
-Hvorfor ikke? -Medmindre man er under ti år.
Så tilføjer vi to serrano-chilier. De er lidt stærke. Vil du smage?
-Du sagde ikke, den ville eksplodere! -Slap af. Du er en stor dreng.
Hun slutter af med hakkede løg, pickles, agurk, tomat og sellerisalt.
Min O'Malley's-hotdog er færdig.
-Den bider. -Der skal være lidt bid i den.
Det her er en fantastisk Chicago-hotdog.
O'Malley's gør hotdoggen ære. Men jeg har altid bacon på hjernen.
Baconen er her et sted. Jeg kan lugte den. Min baconalarm går i gang.
Jeg må bare have noget bacon.
Røgningen giver bacon en lækker duft.
Men ved stegning frigiver kemiske reaktioner uimodståelige lugte-
-der driver mine smagsløg til vanvid.
Det lugter fantastisk.
O'Malley's bacon stammer fra flæskesider, som er saltet og røget.
Synet af deres gode svin og deres lækre hotdogs inspirerer mig.
Jeg har fået en idé, der bevæger sig ud på ukendt baconterritorium.
Jeg vil gerne afprøve en ting, jeg har hørt om i baconmiljøet.
Jeg tror, jeres dejlige hotdogs ville passe perfekt til det.
Vi bygger en dejlig, spiselig skildpadde.
Jinger er med på spøgen, så gør jer klar, USA!
Nu får O'Malley's hotdogs en tur i baconens verden.
Det her er "Baconskildpaddeburgeren".
Det er en kødfuld treenighed med to hamburgerbøffer, tre hotdogpølser-
-og ikke kun to stykker bacon, men ti skiver af verdens bedste kød.
-Det her er den bedste del, ikke? -Jo. Vi væver baconstrimlerne sammen.
Efter bacongitteret og en bøf skærer vi de tre pølser for at lave hovedet-
-fødderne og halen på skildpadden.
Nu tager vi fødderne og placerer dem i hjørnerne.
Her har I hovedet, de fire fødder og halen.
Efter vi har lagt den anden bøf ovenpå, kommer det magiske øjeblik-
-hvor det pikante kød bliver pakket ind i ti skiver lækker bacon.
Det er avanceret.
Når jeg falder i søvn, suser bacon og flæsk rundt i hovedet på mig.
Efter 40 minutter i ovnen er det tid til sandhedens kødfulde øjeblik.
Se engang! Skildpaddeburgeren.
Med tilbehør som ketchup, sennep og relish bliver den svinagtigt perfekt.
Er du parat? Jeg har ventet en evighed på det her.
Der er meget bacon. Jeg elsker, hvordan pølsen bider.
Pølseenderne er ristet. På toppen er baconen sprød, i bunden mere blød.
Lækkert.
Laver du sjov? Den er fantastisk! Giv mig et kram. Tusind tak!
Jeg har besøgt to af de mest flæskede steder, men det bedste mangler endnu.
Det sidste sted, jeg skal besøge, er berømt for sin deep pan-pizza.
Jeg er normalt ikke meget til pizza, men denne ret er så fuld af svin-
-at selv baconguden bukker sig i støvet.
Dette er Gino's berømte Chicago-pizza.
I 1943 blev den tykke pizza opfundet i den nordlige del af Chicago.
23 år senere åbnede to taxachauffører Gino's East-
-for at give kollegerne en chance for at nyde den italienske ret.
Den dag i dag laver Gino's byens bedste deep pan pizza-
-fra den traditionelle med ost og pepperoni til den stærke med chili.
-De har ordnet en hel pizza. -Den var rigtig lækker.
Folk kommer til Chicago udelukkende på grund af Gino's pizza.
Men jeg har ikke opgivet baconen. Jeg er kommet for et kødfuldt mesterværk.
Fyldet består af fire slags svin, og den er så stor, at den måles i vægt.
Det er Meaty Legend.
Det er vores forsøg på at proppe så meget svinekød i en pizza som muligt.
-Den er propfuld. -Det redder min dag.
For 20 år siden var den en morgenmadsret-
-med pølse og bacon kun lavet til personalet.
Efter fem år spredtes rygtet, og Meaty Legend kom på menuen.
Den er fuld af svin: Fra pepperoni og pølser til flere slags bacon.
Alle pizzaer begynder med en velkrydret bageform.
Er det en bageform? Det ligner en hjulkapsel!
Noah laver en unik bund af majsmel, som kan holde den voldsomme vægt.
En Meaty Legend vejer over tre kilo.
Med tanke på dit forhold til bacon bliver den nok ekstra tung i dag.
Dejen er stærk nok til at bære tre kilo italienske lækkerier-
-men Noah vil ikke afsløre, hvad der er i den. Opskriften er hemmelig.
Hvad er der så særligt ved Gino's pizzadej?
Jeg ville gerne fortælle det, men så ville du ikke komme ud herfra i live.
Det var det, der skete med Hoffa. Han spurgte til dejen og forsvandt.
-Hvad laver du med dejen nu? -Du kan sikkert hjælpe til.
Jeg maser dejen op ad siderne, før vi fylder formen med mozzarella-
-adskillige svineprodukter og en masse sovs på toppen.
Mange tror, at bunden er fem centimeter tyk.
Her lægger de dejen i midten og presser den ud og op ad siderne.
Så dejen i siderne og i bunden er kun omkring en centimeter tyk.
Der skal være mindst en centimeter over det hele-
-så den kan bære pizzaens vægt, når man skærer den i stykker.
Når bunden er færdig, er det tid til en ordentlig omgang ost.
Se engang. Der er et kilo ost i den her pizza. Utroligt!
-Hvad er næste skridt? -Det er vores berømte hakkede flæsk.
Ruller du det hele ud? Det er som et gulvtæppe på pizzaen.
Den er blevet serveret her hos Gino's i næsten 50 år. Og kun hos Gino's.
Krydderiblandingen er en hemmelighed. Noah deler ikke opskriften-
-men han deler med glæde smagen.
Det er vigtigt at dække så meget af pizzaen som muligt.
-Det er et alvorligt anliggende. -Nu er det tid til pepperoni.
-Er der et princip bag mængden? -Princippet er at dække hele pizzaen.
-Det lyder godt. Ja! -Nu er det tid til bacon.
-Canadisk bacon. -Der fik du mig.
Canadisk bacon. Det er da bacon. Hvis man gerne vil kalde det for det.
Hvis du spørger mig, er det skinke, og ikke bacon.
Canadisk bacon skæres af grisens ryg og lægges i saltlage-
-bestående af vand, salt og andre krydderier.
Amerikansk bacon er fra flæskesiderne og røges for at få den lækre smag.
Den største forskel er, at den amerikanske er seks gange federe.
Men som alle baconelskere ved: Fedt giver smag.
-Lad os lægge den canadiske bacon på. -En til mig og en til dig.
-Så kommer den amerikanske bacon. -Det er musik i mine ører.
Tidligere har vi fået strimler. Her skæres baconen i små tern.
Det her får helt sikkert programmets kvalitetstempel.
-Der er en plet, jeg har overset. -Der. Og der.
Noah tilsætter nu tomatsovs, parmesanost og oregano-
-efterfulgt af endnu et halvt kilo bacon.
Hvilket fik denne perfekte kreation til at overstige 4,5 kilo.
Man kan træne med den.
Efter 45 minutter i ovnen er det tid til at gå om bord.
Jeg er parat til at indtage Chicagos ultimative baconpizza.
-Er du klar? -Fyr den af.
Se al den bacon! Den ser fantastisk ud.
Nu gør jeg det.
Det er en kødfest.
Det er som at tage en bid af en pizzabøf med skinkesmagen-
-og den røgede bacon i hver bid.
Smagen af de forskellige slags kød mødes.
Som den konstitutionelle forsamling, der mødes for at skabe kødnationen.
-Det her er åndssvagt lækkert! -Tak. Det har været sjovt.